සතියකට ලොකු ලූනු කිලෝ එක් ලක්ෂ පනස් දහසක් කිලෝවක් රුපියල් හැටපහක් වන සහතික මිලකට පසුගිය සතියේදී මිලදී ගත් බව ලංකා ස තොස සභාපති නලින් ප්‍රනාන්දු මහතා පැවසීය.ලොකු ලූනු මිල රුපියල් 50ත් 55ත් අතර පවතිද්දී වෙළෙඳපොළ මිල ස්ථාවර කිරීමේ අරමුණින් ලුනු කිලෝව රුපියල් 65ක් ගෙවා කෘෂි නිලධාරිවරයාගේ අනුමැතිය ලත් එක් ගොවි මහතකුගෙන් ලුනු කිලෝ 2000 බැගින් මිලදී ගත් බවද සභාපතිවරයා ප්‍රකාශ කළේය.කීඹිස්ස ගොවිජන සේවා මධ්‍යස්ථානය අසලට පැමිණි පිරිසක් නිෂ්පාදනය කරන සම්පූර්ණ ලුනු තොගය මිලදී ගත යුතු බව පවසමින් එහි සේවය කළ සේවකයන්ට පහදා දී ඇති අතර එක් අයකු රෝහල් ගත කර ඇති බවත් කී සභාපතිවරයා කිසිම ස්ථානයක නිෂ්පාදනය කරන සියලු තොගය මිලදී නොගන්නා බව ද කීය.ලොකු ලූනු මධ්‍යස්ථාන තුනකින් දින 15කට වරක් ලොකු ලුනු මිලදී ගන්නා බව කී සභාපතිවරයා මෙවැනි පරිසරයක් නිර්මාණය කරමින් සේවකයින්ට පහරදෙමින් දේපලවලට අලාභ හානි කිරිම සම්බන්ධයෙන් තමා කීඹීස්ස පොලිසියට පැමිණිල්ලක් කර අතැයිද ඒ සම්බන්ධයෙන් සාකච්ඡා කිරිමෙන් අනතුරුව ලොකු ලුනු මිලදී ගන්නා බවද දිනමිණ කළ විමසීමකදී හේ පැවසීය..